โลกรับรู้ พื้นฐานเศรษฐกิจไทยแกร่ง สมคิด สะท้อนแง่มุมดีๆ ค่าเงินบาทแข็ง
เอกชนรุกถกธปท.จี้ช่วยส่งออก-ท่องเที่ยว,ผู้สื่อข่าวรายงานว่า ฝ่ายวิจัยธุรกิจ ธนาคารเพื่อการส่งออกและนำเข้าแห่งประเทศไทย (ธสน.) ออกบทวิจัย เรื่อง เงินบาทแข็งค่าเพราะเศรษฐกิจไทยแข็งแกร่ง? ว่า เงินบาทที่แตะ 31 บาทต่อดอลลาร์ สหรัฐฯ แข็งค่าที่สุดในรอบกว่า 5 ปี และเป็นหนึ่งในสกุลเงินที่แข็งค่าที่สุดในโลกนับตั้งแต่ต้นปี 61 มีสาเหตุจากสภาวะที่เรียกว่า อ่อนนอก แข็งใน โดยอ่อนนอก คือเศรษฐกิจโลกที่อ่อนแอลงจากหลายปัจจัยเสี่ยงที่เร่งตัวขึ้น ขณะที่แข็งใน หมายถึงเศรษฐกิจไทยที่ดีขึ้น โดยค่าเงินที่แข็งขึ้นมาจาก 1.ความต้องการเงินบาทที่แท้จริง จากการส่งออกและท่องเที่ยวที่ดี สะท้อนจากดุลบัญชีเดินสะพัดที่เกินดุลกว่า 7% และ 2.ความต้องการเงินบาทเทียม ที่เกิดจากเงินทุนที่เข้ามาเก็งกำไร ซึ่งก็มาจากปัจจัยที่เห็นว่าเศรษฐกิจไทยมีเสถียรภาพที่ดีขึ้นเช่นกัน,และในวันเดียวกัน นายสมคิด จาตุศรีพิทักษ์ รองนายกรัฐมนตรี ได้ให้สัมภาษณ์ถึงค่าเงินบาทโดยอ้างอิงจากบทความของสำนักข่าวบลูมเบิร์กที่ได้รายงานเกี่ยวกับค่าเงินบาทของไทย โดยระบุว่า เป็นบทความที่ดีมาก โดยในบทความมองว่าค่าเงินบาทตอนนี้ที่แข็งค่าที่สุดในภูมิภาค แม้จะเป็นอุปสรรคต่อการส่งออกช่วงเศรษฐกิจโลกไม่ดี แต่พื้นฐานของความแข็งค่าคือสิ่งที่ดีขึ้นของเศรษฐกิจไทย ปัญหาคือจะทำอย่างไรให้ความแข็งแกร่งนี้ อยู่ได้อย่างยั่งยืน,ฉะนั้นใครที่บอกว่าเศรษฐกิจจะแย่ จะล่ม ไม่ต้องไปฟัง ความยากจนกับความมั่นคงทางเศรษฐกิจ คนละเรื่องกัน ความยากจนมันสะสมและเป็นสิ่งที่เราพยายามแก้ไขให้ได้ อย่างน้อยๆเรารู้แล้วว่าในภูมิภาคนี้การเติบโตของเรามีเสถียรภาพมาก ประโยคที่เขาพูดได้ดีมากๆ คือเรามีอัตราการเติบโตเกิน 3% มาหลายไตรมาสต่อเนื่อง,อย่างไรก็ตาม นายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) เปิดเผยว่า ขณะนี้ภาคเอกชนมีความกังวลเรื่องการแข็งค่าของเงินบาทอย่างมีนัยสำคัญและอาจส่งผลกระทบต่อทุกกลุ่มอุตสาหกรรม เพราะเดือน ม.ค.ที่ผ่านมา ค่าเงินบาทแข็งค่าที่สุดในภูมิภาคอาเซียน 2.73% โดยระบุว่า ภาคเอกชนมีความอึดอัดมาก เพราะเราต้องพึ่งพาการส่งออกเป็นรายได้หลักของประเทศ หากปล่อยให้ค่าเงินบาทแข็งค่าต่อเนื่องโดยไม่ทำอะไร อาจส่งผลกระทบต่อการท่องเที่ยวในระยะต่อไปด้วย และหากเงินบาทแข็งค่าหลุด 31 บาทต่อดอลลาร์สหรัฐฯ ก็คงต้องขอหารือกับผู้ว่าการธนาคารแห่งประเทศไทย (ธปท.) อย่างแน่นอน.
ฝ่ายวิจัยธุรกิจ ธนาคารเพื่อการส่งออกและนำเข้าแห่งประเทศไทย (ธสน.) ออกบทวิจัย เรื่อง เงินบาทแข็งค่าเพราะเศรษฐกิจไทยแข็งแกร่ง?
สมคิด จาตุศรีพิทักษ์,เงินบาทแข็ง,ค่าเงินบาทแข็ง,เศรษฐกิจไทย,สุพันธุ์ มงคลสุธี